b'\n_START_ARTICLE_\nNasonov feromon\n_START_PARAGRAPH_\nNasonov feromon (tudi Nasanov) je feromon, ki ga izlo\xc4\x8dajo \xc4\x8debelje delavke in pripomore pri orientaciji drugih \xc4\x8debeljih delavk pri povratku k panju po pa\xc5\xa1i. Pri izlo\xc4\x8danju feromona \xc4\x8debela dvigne zadek in razkrije Nasonove \xc5\xbeleze, pri tem pa dela hitre zamahe s krili za la\xc5\xbeje \xc5\xa1irjenje feromona po zraku._NEWLINE_Nasonov feromon vsebuje \xc5\xa1tevilne razli\xc4\x8dne terpenoide, med drugim geraniol, nerolinsko kislino, citral in gerani\xc4\x8dno kislino, ki so prisotni v enakih razmerjih, tj. 1:1:1:1. Vse navedene substance vsebuje tudi melisa (Melissa officinalis), zato jo \xc4\x8debelarji \xc5\xbee dolgo uporabljajo._NEWLINE_Poleg pomo\xc4\x8di za orientacijo pri povratku k panju oz. h koloniji \xc4\x8debele izlo\xc4\x8dajo Nesonov feromon tudi na cvetovih, s katerih so nabirale pelod: s tem sporo\xc4\x8dijo drugim \xc4\x8debelam, kateri cvetovi imajo zares nektar. Sinteti\xc4\x8dni (umetni) Nasonov feromon se pri \xc4\x8debelarstvu uporablja za privabljanja roja \xc4\x8debel, npr. v na novo izdelan \xc4\x8debelnjak.'